กรมประมงเร่งแก้ปัญหา 11 ข้อเรียกร้องของสมาคมการประมงแห่งประเทศไทย ส่วนการออกหนังสือรับรองเรือประมงพื้นบ้านที่จะจดทะเบียนเรือไทย ยืนยัน ส่งผลดีกับชาวประมงโดยตรง
นายมีศักดิ์ ภักดีคง อธิบดีกรมประมง กล่าวถึงประเด็นข้อเรียกร้องปัญหาความเดือดร้อนของสมาคมการประมงแห่งประเทศไทย 11 ข้อ ว่า  ชาวประมงบางส่วนอาจติดขัดในห้วงเวลาและต้องยอมรับว่าชาวประมงบางส่วนได้รับผลกระทบโดยแท้จริง แต่กรมประมงก็พยายามแก้ไขปัญหาอย่างเร่งด่วน ซึ่งขณะนี้ กรมประมงได้ดำเนินการแก้ไขในหลายส่วนแล้ว เช่น ด้านการเยียวยา / การฟื้นฟูทรัพยากรชายฝั่ง / และการแก้ไขปัญหาขาดแคลนแรงงานประมง อีกทั้ง ตนเองไม่ได้ปิดกั้นในเรื่องนี้เนื่องจากเป็นวิธีคิดและการกระทำในส่วนของบุคคล ในส่วนการทำความเข้าใจเป็นเรื่องที่สำคัญ เนื่องจากข้อเรียกร้องบ้างข้อกรมประมงยัง ไม่สามารถดำเนินการได้ทันที ซึ่งอาจเป็นเงื่อนไขที่ทำให้เกิดความไม่เข้าใจกันได้         ขณะที่ ประเด็นการออกหนังสือรับรองสำหรับเรือประมงพื้นบ้านที่จะจดทะเบียนเรือไทยนั้น ในขณะนี้ ได้มีการย้ำเรื่องการขึ้นทะเบียนเนื่องจากมติคณะรัฐมนตรี ให้ชาวประมงพื้นบ้านไปขึ้นทะเบียนเรือกับกรมเจ้าท่า โดยปัจจุบันตัวเลขที่มีอยู่จำนวนกว่า 27,000 ลำ ซึ่งกรมเจ้าท่า ได้ประกาศให้นำเรือประมงพื้นบ้านที่มีขนาดไม่เกิน 10 ตันกรอส ไปให้กรมเจ้าท่าตรวจสอบ ตั้งแต่วันนี้ - 16 ธันวาคม 2562 เน้นย้ำว่า การดำเนินการดังกล่าว จะส่งผลดีให้กับชาวประมงพื้นบ้าน อาทิ การรับทราบจำนวนเรือที่ชัดเจนในการบริหารจัดการทรัพยากร / การเข้าสู่กองทุนเพื่อให้ได้รับสิทธิ์ในการช่วยเหลือและเยียวยาจากภาครัฐ / และทำให้การบริหารจัดการเชิงวิชาการง่ายขึ้น